Μεσογειακοί Αγώνες

Οι Μεσογειακοί Αγώνες (αγγλικά: Mediterranean Games) είναι αθλητική διοργάνωση που διεξάγεται ανά τέσσερα χρόνια, και στην οποία παίρνουν μέρος χώρες που βρέχονται από τη Μεσόγειο Θάλασσα. Περιλαμβάνουν τριάντα αγωνίσματα, τόσο κλασικά όσο και μοντέρνα. Είναι η δεύτερη σε μέγεθος διοργάνωση έπειτα την Ολυμπιάδα όσον αφορά τον αριθμό των αθλητών που συμμετέχουν και τα αθλήματα που περιλαμβάνονται και ξεπερνά ακόμη και τους Χειμερινούς Ολυμπιακούς Αγώνες.

 Ξεκίνησαν επίσημα το 1951 αλλά το 1947 και 1948 είχαν διεξαχθεί μεσογειακές διοργανώσεις στίβου στην Αθήνα και στην Κωνσταντινούπολη αντίστοιχα. Μεσογειακοί αγώνες στίβου είχαν διεξαχθεί και προπολεμικά, στις 28-30 Ιουνίου 1935 στην Αθήνα με συμμετοχή επτά κρατών: Ελλάδα, Γαλλία, Ιταλία, Τουρκία, Γιουγκοσλαβία, Αίγυπτος, Παλαιστίνη. Τους Μεσογειακούς Αγώνες διοργανώνει η Διεθνής Επιτροπή Μεσογειακών Αγώνων (Δ.Ε.Μ.Α.) (γαλ. Committee International Jeux Méditerranéens (C.I.J.M.) - αγγλ. International Mediterranean Games Committee (I.M.G.C.)) και διεξάγονται ανά τετραετία. Η πρώτη διοργάνωση έγινε στην Αλεξάνδρεια της Αιγύπτου προς τιμή του Ταχήρ Πασά που είχε την έμπνευση της σύστασής τους και πήρε την πρωτοβουλία να προωθήσει την ιδέα. Αρχικά υπήρχαν μόνο ανδρικά αγωνίσματα. Από το 1967 μετέχουν και γυναίκες. Στη διοργάνωση συμμετέχουν οι 23 χώρες που βρέχονται από τη Μεσόγειο θάλασσα. Στην Ελλάδα έχουν διεξαχθεί μία φορά, στην Αθήνα το 1991. Οι Μεσογειακοί Αγώνες του 2013 ήταν προγραμματισμένο να διεξαχθούν στη Λάρισα και το Βόλο, όμως τελικά η διοργάνωση αφαιρέθηκε από τις πόλεις αυτές και ανατέθηκε στη Μερσίνη της Τουρκίας. Η σημαία των αγώνων είναι γαλάζια από το χρώμα της θάλασσας και έχει στο κέντρο της το έμβλημα των Μεσογειακών Αγώνων. Αυτό αποτελείται από τρεις τεμνόμενους κύκλους που αντιπροσωπεύουν τις τρεις ηπείρους (Ασία, Ευρώπη, Αφρική) που περιβάλλουν τη Μεσόγειο, οι οποίοι βυθίζονται εν μέρει στο νερό της. Η σημαία παραδίδεται στην επόμενη διοργανώτρια πόλη κατά την τελετή λήξης των αγώνων. Στους Μεσογειακούς Αγώνες μετέχουν 23 χώρες που βρίσκονται γύρω από τη Μεσόγειο, αν και μερικές δεν βρέχονται από αυτήν, όπως: η Ανδόρα, ο Άγιος Μαρίνος, η Σερβία, η Βόρεια Μακεδονία και από τους επόμενους αγώνες το Κόσοβο. Αντιθέτως, δεν συμμετέχουν κάποιες χώρες που και βρέχονται από τη Μεσόγειο και λαμβάνουν μέρος στους Ολυμπιακούς Αγώνες, όπως: το Ισραήλ, η Παλαιστίνη και το Γιβραλτάρ. Επίσης, υπάρχουν προτάσεις για τη συμμετοχή κι άλλων χωρών πέριξ της Μεσογείου, όπως: η Βουλγαρία, η Πορτογαλία και η Ιορδανία. Οι μετέχουσες χώρες είναι: Από την Ευρώπη (18): Άγιος Μαρίνος, Αλβανία, Ανδόρα, Βοσνία-Ερζεγοβίνη, Γαλλία, Ελλάδα, Ισπανία, Ιταλία, Κόσοβο, Κροατία, Κύπρος, Μάλτα, Μαυροβούνιο, Μονακό, Βόρεια Μακεδονία, Σερβία, Σλοβενία, Τουρκία. Από την Ασία (2): Λίβανος, Συρία. Από την Αφρική (5): Αίγυπτος, Αλγερία, Λιβύη, Μαρόκο, Τυνησία. (*) Η Γιουγκοσλαβία αγωνίστηκε το 1997 και το 2001 ως Ομοσπονδιακή Δημοκρατία της Γιουγκοσλαβίας. (**) Η Σερβία έλαβε μέρος στους αγώνες το 2005 ως Σερβία και Μαυροβούνιο. (***) Η Ιορδανία έλαβε μέρος τιμης ένεκεν στους αγώνες της Τύνιδας το 2001 Στο πρόγραμμα των Μεσογειακών Αγώνων περιλαμβάνονται ορισμένα μη ολυμπιακά αθλήματα, όπως το γκολφ και το καράτε. Παράλληλα, υπάρχουν ολυμπιακά αθλήματα που δεν διεξάγονται στους Μεσογειακούς, όπως: το τρίαθλο, το κανόε-καγιάκ, το μπάντμιντον και το ταεκβοντό. Τα μεσογειακά αθλήματα είναι: Διεθνής Επιτροπή Μεσογειακών Αγώνων cijm.org.gr 70 Χρόνια Μεσογειακών Αγώνων: Αλεξάνδρεια 1951 - Ταραγόνα 2018 www.70yearsmg.com Αρχειοθετήθηκε 2023-06-03 στο Wayback Machine. Μεσογειακοί Αγώνες: Συνοπτική Ιστορία www.sansimera.gr Αρχειοθετήθηκε 2023-09-15 στο Wayback Machine.